Jyväskylän seurakunta

**Jyväskylän seurakunta** on Suomen evankelis-luterilaisen kirkon seurakunta, joka toimii Jyväskylän kaupungissa sekä Joutsan, Luhangan ja Toivakan kunnissa. Seurakunta kuuluu Eteläisen Keski-Suomen rovastikuntaan ja Lapuan hiippakuntaan. Seurakunnan kirkkoherra on Arto Viitala.

Jyväskylässä on vain yksi evankelis-luterilaisen kirkon seurakunta, kun puolestaan muissa Suomen suurimmissa kaupungeissa on useampia paikallisia seurakuntia, jotka muodostavat seurakuntayhtymän. Jyväskylän seurakunta onkin jäsenmäärällä mitattuna Suomen evankelis-luterilaisen kirkon suurin seurakunta sekä maailman suurin luterilainen seurakunta.

Vuoden 2025 lopussa Jyväskylän seurakunnan jäsenmäärä oli 94&nbsp;414, mikä vastasi noin 60,1 prosenttia sen toimialueen asukkaista. Jyväskylän seurakunnan jäsenmäärä on ollut viime vuodet laskussa lukuun ottamatta vuotta 2025, jolloin seurakunta sai vuoden alkaessa seurakuntaliitoksen myötä noin viisituhatta jäsentä lisää.

Vuoden 2025 alussa Joutsan ja Toivakan seurakunnat yhdistyivät Jyväskylän seurakuntaan. Samalla Jyväskylän seurakunnan toimialue laajeni kattamaan Jyväskylän kaupungin  lisäksi Joutsan, Luhangan ja Toivakan kunnat.

## Historiaa
1800-luvulla oli olemassa Jyväskylän seurakunta, joka kattoi sekä Jyväskylän kaupungin että Jyväskylän maalaiskunnan alueen, mutta vuonna 1875 annetulla määräyksellä kaupunkilaiset irrottautuivat siihenastisesta Jyväskylän seurakunnasta. Siitä lähtien oli olemassa erikseen Jyväskylän kaupunkiseurakunta ja Jyväskylän maaseurakunta (viimeksi mainittu kattoi Jyväskylän maalaiskunnan alueen). Sen vaikutuksesta, että osia Jyväskylän maalaiskunnasta liitettiin kaupunkiin, osia maaseurakunnan alueesta liitettiin kaupunkiseurakunnan alueeseen (suurimmat alueliitokset maalaiskunnasta kaupunkiin tapahtuivat vuosien 1941 ja 1965 alussa ja vuoden 1941 alueliitosta vastaava seurakuntien alueiden rajan muutos tapahtui vuoden 1943 alussa). Vaikka Säynätsalo liittyi Jyväskylään vuoden 1993 alussa, Säynätsalon seurakunta liitettiin Jyväskylän kaupunkiseurakuntaan vasta vuoden 2005 alussa. 

### Nykyinen seurakunta ja alueseurakunnat
Nykyinen Jyväskylän seurakunta perustettiin vuoden 2009 alussa, kun Jyväskylän kaupunkiseurakunta, Jyväskylän maaseurakunta ja Korpilahden seurakunta yhdistyivät samalla kun Jyväskylän kaupunki, Jyväskylän maalaiskunta ja Korpilahti yhdistyivät ns. uudeksi Jyväskyläksi. Tuolloin toteutettiin myös laaja hallintomuutos, jossa koko uuden seurakunnan alue jaettiin yhdeksään alueseurakuntaan. Alueseurakuntia johtaa aluekappalainen yhdessä alueneuvoston kanssa ja ne järjestävät valtaosan kirkkollisesta toiminnasta itse. Vain talous ja erikoistoimialat ovat yhteiset koko seurakunnalle.

Seurakunta koostuu neljästä hallinnollisesta alueesta, jotka jakautuvat 13 lähikirkkoalueeseen: Huhtasuo, Joutsa-Leivonmäki, Kaupunginkirkko, Keljonkangas, Keltinmäki, Korpilahti-Luhanka, Kortepohja, Kuokkala, Palokka, Säynätsalo, Tikkakoski, Toivakka ja Vaajakoski.

## Seurakunnan kirkot
*Taulumäen kirkko, seurakunnan pääkirkko
*Joutsan kirkko
*Jyväskylän kaupunginkirkko
*Keltinmäen kirkko
*Korpilahden kirkko
*Kortepohjan kirkko
*Kuokkalan kirkko
*Leivonmäen kirkko
*Luhangan kirkko
*Luhangan talvikirkko
*Neulaskoti (Keljonkankaan lähikirkkoalueen tila)
*Palokan kirkko
*Säynätsalon kirkko
*Tikkakosken kirkko
*Toivakan kirkko
*Vaajakosken kirkko
### Käytöstä poistuneet kirkot
*Halssilan kirkko
*Huhtasuon kirkko
*Keljon kirkko
*Kypärämäen kirkko
*Lohikosken kirkko

## Papisto
Seuraavat henkilöt ovat toimineet Jyväskylän seurakunnan kirkkoherroina:
* 2009–2010: Jukka Keskitalo
* 2012→ Arto Viitala

## Kuvia

Tiedosto:Jyväskylän kaupunginkirkko 2019.jpg|Jyväskylän kaupunginkirkko.
Tiedosto:Keltinmäki Church.JPG|Keltinmäen kirkko.
Tiedosto:Korpilahden kirkko Jyvaskylan seurakunta.jpg|Korpilahden kirkko.
Tiedosto:Kuokkala Church 2017.jpg|Kuokkalan kirkko.
Tiedosto:Palokka church Jyväskylä.jpg|Palokan kirkko.
Tiedosto:Säynätsalon kirkko 3.jpg|Säynätsalon kirkko.
Tiedosto:Tikkakoski Church 02.jpg|Tikkakosken kirkko.
Tiedosto:Vaajakosken kirkko 2.JPG|Vaajakosken kirkko.


## Katso myös
* Uskonto Jyväskylässä

## Lähteet

## Aiheesta muualla
*Jyväskylän seurakunnan kotisivut